अपनी ही राशि में आने से बढ़ेगा बुध का प्रभाव, वृश्चिक और मकर सहित 8 राशियों को धन लाभ होने के योग
Budh Rashi Parivartan (Transit in Gemini) Rashifal Of Mercury Transit In Mithun; (Astrological) Predictions For Mesh, Tula, Mithun, Sagittarius, Cancer, Capricorn And other zodiac signs, 24 जून को बुध ग्रह अपनी ही राशि में आ जाएगा। इस राशि में सूर्य पहले से ही है। जिससे अब बुध और सूर्य का बुधादित्य योग बनेगा। ये अपने आप में एक राजयोग है।
24 जून को बुध ग्रह अपनी ही राशि में आ जाएगा। इस राशि में सूर्य पहले से ही है। जिससे अब बुध और सूर्य का बुधादित्य योग बनेगा। ये अपने आप में एक राजयोग है। जो कि 8 जुलाई तक रहेगा। इस शुभ संयोग के प्रभाव से देश में राजनैतिक, आर्थिक और सामाजिक बदलाव दिखेंगे। साथ ही इसका असर सभी राशियों पर भी पड़ेगा। वहीं, बुध ग्रह 8 जुलाई को मिथुन राशि से निकलकर कर्क में चला जाएगा।
8 राशियों के लिए शुभ
पुरी के ज्योतिषाचार्य डॉ. गणेश मिश्र के मुताबिक इन 15 दिनों तक मेष, वृष, मिथुन, सिंह, कन्या, तुला, धनु और कुंभ राशि वालों के लिए अच्छा समय है। लेकिन कर्क और वृश्चिक राशि वाले लोगों को संभलकर रहना होगा। वहीं, मकर और मीन राशि वालों के लिए मिला-जुला समय रहेगा। इस ग्रह के शुभ प्रभाव से देश की आर्थिक व्यवस्था मजबूत होगी। शेयर बाजार और कीमती धातुओं के दाम बढ़ सकते हैं।
शुभ: मेष, वृष, मिथुन, सिंह, कन्या, तुला, धनु और कुंभ राशि
मिथुन राशि में बुध के आ जाने से मेष, वृष, मिथुन, सिंह, कन्या, तुला, धनु और कुंभ राशि वाले लोगों के लिए अच्छा समय रहेगा। इन राशियों के लोगों को जॉब और बिजनेस में आगे बढ़ने के मौके मिलेंगे। रुका हुआ पैसा मिलने के भी योग बन रहे हैं। लेन-देन और निवेश में फायदा हो सकता है। इसके अलावा इन राशियों के लोग बड़े कामकाज की योजनाएं बनाएंगे। इन लोगों की तर्क शक्ति भी बढ़ेगी।
सामान्य : मकर और मीन राशि
बुध के राशि परिवर्तन से मकर और मीन राशि वाले लोगों के लिए समय सामान्य रहेगा। इन 2 राशि वाले लोगों के सोचे हुए काम पूरे हो सकते हैं। कामकाज को लेकर नए और बड़े लोगों से मुलाकात हो सकती है। रोजमर्रा के कामों में मेहनत भी ज्यादा करनी पड़ेगी। दौड़-भाग बनी रहेगी। साथ ही लेन-देन और निवेश सोच-समझकर करना होगा। सेहत के मामलों में इन राशि वालों को संभलकर रहना होगा।
अशुभ : कर्क और वृश्चिक राशि
मिथुन राशि में बुध के आने से कर्क और वृश्चिक राशि वाले लोगों को संभलकर रहना होगा। इन 2 राशियों के लोगों की आर्थिक स्थिति कमजोर हो सकती है। सेविंग खत्म होने और निवेश में नुकसान होने की आशंका है। लेन-देन में भी सावधानी रखनी होगी। किस्मत का साथ नहीं मिल पाएगा। नसों से संबंधी रोग हो सकते हैं। नौकरीपेशा लोगों के कामकाज में बदलाव और स्थान परिवर्तन के योग बन रहे हैं।